ISIGIDIMI SAMAXOSA, NOVEMBER 1, 1887.

83

Zenjenje *Imvo Zabantsundu* ukubika indaba zolo cingo:—

“ I Ruluneli, e Kapa, ifumene inteto yocingo evela kwi Pakati le Nkosazana ngalo mcimbi umangele ngawo umzi. Lenteto yeti—Lomteto mtsha awusakuqetulwa, ngetuba lokuba, Abacazi Mteto be Nkosazana bete bakuwutelekisa no Mmiselo we 1853, bafumana ukuba awucasene nommiselo lowo wo Nkozana. Kanjaqo uyanqinelana nencazo yo Mmiselo owenziwa ngu Mr. Porter, oko waye ngumcazi-Mteto wakomkulu we Koloni—incazo eyashicilelwa ngo July, 1853.

“ Umzi ontsundu ubumi kwisiganga sokuba uqetulwa nganina Ummiselo we Nkosazana kwi Nkundla yase Kapa. Xa kusitiwa ngabacazi-Mteto be Nkosazana awuqetulwanga, ipelile inkani.”

AMAGAMA EVOTINI.

Mzi wakowetu ningayinyabeli indawo yokuya kuzingenisa encwadini yonyulo, ngo November lo. Ukuba ixabiso lomhlaba owumiyo, ngo candelo, nokuba kunge ngqesho, mhlaumbi udibene nendlu yawo, okanye iyindlu yoxande exabiso liziponti ezi £25, ufanelwe kukungena. Ukuba ungosebenzayo, wabe umvuzo awufumanayo ulikulu leponti, £100, ngonyaka; mhlaumbi ama £50 kunye nezixaso, ufanelwe yivoti. Xa ke ungu mvoti, namhla uya- kukululeka ezi Pasini, neminye imiteto ebicapukisa umzi ontsundu. Wangeniseni ke amagama enu ningasileli nina banazo ezo mpau zimiswe ngulo mteto mtsha.

UKUCOLACOLA.

Ohlatywe wafa.—Ipepa lase Kapa, (*Cape Times)* libalisa imbali elusizi kunene yokuhlabana kwama kwenkwana amabini u St. Paul no Marnie awayesalusa igusha. Lama kwenkwana ngama Lawo. Afumane axabana ngentwana engaqondekiyo, asukelana, apotulana ngefisa, adilingana nangentloko wade u St. Paul warola imela, wamdovuda ngayo u Marnie watsho wamosela. Ute u St. Paul aku- bona lonto wanaba ukubaleka ukusinga ehlatini. Ite intwana eyab’ibonela ikwali Lawo yakubona esiwa pantsi u Marnie yasel’iwuhlaba umkosi, yasukela, kwasuke kwenatya ukusinga ehlatini kokubini,, koko yashiywa yancanyiswa yinkewu yegqwira. U Hazlett (igama lalontwana) uye kuwuhlaba emapoliseni. Kuyiwe kukangelwa ngu Chief Constable Gould, baya bamfumana esalele kwakulandawo u Marnie esopa kakubi, enenxeba elipantsi kwebele. Watwalelwa e Hospitaleni eyi New Somerset, apo waqaukela kona. No St. Paul umbulali, wade wabanjwa lowo.

Ukubulala okubi.—Liti ipepa eliyi *Cape Argus* kuko umfazi obulewe kakubi yindoda yake, nto kutiwa ngu Char­les Heynes. Lomfo esenza lonto nje, waye sand’ukuya kumangalela umkake kwi inspector yamapolisa, esiti lomfazi akahambi kakuhle, waye ke (lomfo) ebonakala ukuba uke weva utywala. Upendulwe ngokutiwa makagoduke akapilile. Kute kwasemva kokuba ete gwiqi waya endlwini yake, abevanga ngani. Kugaleleke isipekepeke esima- pikana, nto bati ngu Benjamin Miller, yafika yawisa eliti —“Nanku umfazi ehlatywe wafa kulandlu ahlala kuyo u Benjamin lowo. Ate dabalala kwaoko amapolisa, afika abona umbono ombi kunene. Alike lomfazi ehlanganiswe ingalo zombini, wabotshelelwa emlenzeni wekoyi, Iwaza unyawo Iwasekohlo Iwaboshelelwa entloko. Ate akumbenca, afumana inkenkema yenxeba esiswini, kute nyeke imihlehlo, kwaye sekuko iziqwenga zayo ezite sa pantsi mganyana emntwini.

Ukubanjwa kombulali lowo.—Liti ke elopepa, amapolisa lawo afike indlu leyo izele zizikundla zegazi, kuko nemikondo yenyawo ezinyatele zinegazi. Kutiwa ke umfo wati akukova ukuyenza into leyo, wanxiba izihlangu zake, wahlamba nezandla wabekisa kwi Mountain View- Hotel apo wabanjelwa kona. Esiwe pambi kwamatyala, ufika wakuvuma kalula akwenzileyo, usalinde isigwebo se Jaji ngoku.

U bokolo nabantsundu.—Kubonakele kwi *Graaf-Reinet Advertiser* ye 3 October ukuba ke kwabonakala inteto ka Bokolo ngabantu abantsundu kwi *-East London Advertiser* eti—Yena ubehleli elukelengile kade ukulukangela uninzi Iwabantu abantsundu malunga nokunyuka nokuhla kwabo.

Into abebefunda beyiyo.—Uti ama Xosa la abefuda ezizityebi zenkomo, ambete imigqweto, neminweba yenyamakazi, etyebile, egudile, eqaba imbola, imizimba yawo ifumile, itanjiswa amafuta. Okoke kwakunge 1828. Namhla aqaba ucumse nje, kwimizimba exwebileyo, ambete imiraji yezambunjela, nokuba ngamanye amadlavu, angancedi nto nasengqeleni nasebumanzini. Ebefuda enezindlu ezilunge pezu kwezi anazo namhla, kwaye nokudla kwawo kungasenjengoko ebekudla kudala. Uti wati yena ukuqala kwake ukuwabona, wawafumana engabantu abanzima, abanesitozela, ababekekileyo.

Namhla ayintonina?—Namhla asisizwe seziyakala zamanxila, amadlavu ento ezingento, ezingasafanelwe nakukangelelwa ntweni, nakutenjwa nganto, kanti kwimini ezipambili eb’etembekile. Nantso ke into evelileyo kuyo leminyaka imashumi matandatu idluleyo.

Inzuzo iyagezisa.—Ipepa lase Dayimani liti—Kusa- ndukufumaneka indyebo kwifama ekufupi e Potchefs­troom. Kutiwa ute mfo utile umele iqela elitile lase Kimberley watabata i *Klem* (claims) ezisekulwini ukutabatela iqela alunge kulo, wahlaula imali engamashumi ama hlanu, £50, wabe esapungula okokwenjenjalo. Kutiwa lite i Bulu lakuyifumana lomali esandleni, laqala laqungqisa amehlo, latweza amapumlo, umlomo waya usakama ngokwa- kama kwada kwavela nelesizo izinyo, kwabonakala ukuba kufuneka igqira lamazinyo kwesosituba, kuba kubonakele ukuba lizakuhliwa kuminxana imihlati. Ligeziswa kukuba namhla selityebe lingawoti. Kutiwa lahamba litwela kwezi- tilati zase Potchefstroom, liyipete ngezandla lomali ingama- pepa. Kutiwa lagqityelwa lihamb’apa ukugeza. Ubuninzi befama yalo busentengisweni, nge xabiso elingamawaka angamashumi omane £40,000 eponti. [Liya kubanjwa kude xa kunjalo.—Ed. *Sigidimi.]*

Indlodlo ne ndla-mhlaba—Kumapepa apesheya kubo- nakala indaba ezilusizi kunene zabantu ababuba yindlala.

Kutiwa kwade ngenye imini kwabonwa isihlwele esikulu kunene sabantu, abazimfaqele zendlala, amadlakadlaka, ento esezikangele ngotuzulu, zinenzululwane yepango zise Paris, ibotwe lase France. Ababantu, babelinde ngapandle komzi wamapolisa, belinde ukwamkeliswa ukutya. Kubonakele kwesosiqu kusiwa ndodana itile, qwiti siduli sendlala, kwasekupangiswa ngentwana yowuca neveyine, kanti lomntu yinkazana ebifuda ifundisa, yab’ize kufuna umsebenzi e Paris apo.

Ezase ma mpondweni.—Ite i *Watchman* ye 7 ku Octo­ber 1887 kuko enye ivenkile esand’ukupangwa kwaNgqungqushe. Le venkile yeyo Messrs Anderton Bros, yivenkilana eligxamesi lenkulu. Le venkile itengela ndodana apa bati ngu Overton. Kutiwa kute ngam Gqibelo utile, kwafika u Ndibaniso eyona nkosi konyana baka Mqikela, waye way’ehamba nompakati omnye. Lenkosi ifike yacela zintwana-ntwana kulevenkile, yafike yalandulelwa konke. Kunge kungalobolelana ngamazwi kancinane, wavakala lompakati esel’esiti—“ Uyitukelani inkosi le?” wakanyela kwa oko u Overton. Ivakele inkosi isiti—“ Unditukile kakade, hlaula kwangoku, ukuba akuvumi ndiyakuyipanga le yenkile yako.” Kute xa kukulawo, u Overton wasel' equbula izembe, esiti—Yipange ! Akuyipangina!! Ite nqumama inkosi yati—Kaundipe ibokisi yematshisi. Ute xa ati kwitshi ukuyakuyitabata, uve esitiwa xamfu ngasemva, lati elazembe lake wajanyelwa ngalo. Usombulule wepululu, waya wela edotyeni. Bamsukele ixesha elitile, wabancamisa u Mlungu. Babuyele evenkileni, bafika bemka nempahlana zepontana ezimbalwa bemka. Kute ekutshoneni kwelanga u Ndibaniso wafika namashumi a 20, eze kwakupanga impahla, wafika eko u Overton eputume ibatyi yake. Afike ambamba ange ebulewe ngezembe kodwa wayekwa. Kusenjalo ke kwelozwe.

Umteto wotywala e transvaal.—Ati amapepa kwi- miteto yotywala yase Transvaal kuko umgca oti—Akuko Bastile, namnye umntu ontsundu welilizwe oyakutengiseIwa utyalwa, ngapandle kokuba abe nepepa alibalelwa ngum-Lungu wake. Umtengeli tywala oke wapambanisa kulomteto, akakubuye anikwe License ngakumbi, okunye, nonayo xa enze lonto, uyakuyihlutwa, aze adliwe iponti ezintlanu—ngawo onke amaxesha ayenzayo lonto.